Колски Залив

Колски Залив () или Мурмански Фјорд — фјорд во Баренцовото Море долг 57 км всечен во северниот дел на Колскиот Полуостров. Широк е до 7 км и длабок 200 до 300 метри. Во него се влеваат реките Тулома и Кола.

Источниот брег е карпест и стрмен, а западниот е релативно рамен. На источната страна се пристанишните градови Мурманск и Североморск. На западната е градот Пољарни, чие пристаниште е главна база на Северната флота.

Приливот и одливот во фјордот се високи 4 метри. Зиме јужниот дел на заливот знае да замрзне. Близу јужниот крај преку заливот има мост.

 Надворешни врски 

 Колски Залив — Голема руска енциклопедија 

Категорија:Заливи во Баренцовото Море
Категорија:Фјордови во Русија
Категорија:Географија на Мурманската област